ദുരന്തമുഖത്ത് മതം ചികയുന്നവനെക്കാള് വലിയ ഹൃദയശൂന്യന് മറ്റാരുണ്ട്? വ്യാജ പ്രചരണത്തിനെതിരെ കെടി ജലീല് Begin typing your search... X സംസ്ഥാനത്തെ പ്രളയക്കെടുതിക്കിടെ മുന് മന്ത്രി കെടി ജലീലിനെതിരെ വ്യാജ പ്രചരണം. പ്രളയത്തിന് കാരണം മുസ്ലിം സമുദായത്തെ അപകീര്ത്തിപ്പെടുത്തിയതാണെന്ന് പറയുന്ന വ്യാജ പോസ്റ്റിന്റെ സ്ക്രീന് ഷോട്ടാണ് കെടി ജലീലിന്റെ പേരില് പ്രചരിക്കപ്പെട്ടത്. ഇതിനെതിരെ ജലീല് തന്നെ രംഗത്തെത്തി. സംഭവത്തില് നിയമനടപടി സ്വീകരിക്കുമെന്ന് കെടി ജലീല് അറിയിച്ചു. ഇന്ന് രാവിലെ താഴെ കാണുന്ന നമ്ബറില് നിന്നാണ് 0096565935907 എന്റെ പേരിലുള്ള ഈ വ്യാജ പിതൃശൂന്യ പോസ്റ്റ് വാട്സപ്പില് അയച്ചു കിട്ടിയത്. ദുരന്തമുഖത്ത് മതം ചികയുന്നവനെക്കാള് വലിയ ഹൃദയശൂന്യന് മറ്റാരുണ്ട്? ഇതിനെതിരെ നിയമ നടപടി സ്വീകരിക്കും, കെടി ജലീല് ഫേസ്ബുക്കില് കുറിച്ചു. കേരളത്തിലുടനീളം ഇന്ന് വരെ ഇടിമിന്നലിനും ശക്തമായ കാറ്റിനും സാധ്യതയുള്ളതായി കേന്ദ്ര കാലാവസ്ഥാ വകുപ്പ് മുന്നറിയിപ്പ് നല്കിയിട്ടുണ്ട്. അറബിക്കടലില് ലക്ഷദീപിനു സമീപം രൂപം കൊണ്ട ന്യൂനമര്ദ്ദം നിലവില് ശക്തി കുറഞ്ഞു. എങ്കിലും വൈകുന്നേരം വരെ മഴ തുടരാന് സാധ്യതയുള്ളതായാണ് കാലാവസ്ഥാ പ്രവചനം. കേന്ദ്ര കാലാവസ്ഥാ വകുപ്പിന്റെ രാവിലെ 10 മണിക്ക് പുറപ്പെടിവിച്ച മുന്നറിയിപ്പ് പ്രകാരം ഇന്ന് തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം, തൃശ്ശൂര് പാലക്കാട് മലപ്പുറം, കോഴിക്കോട് എന്നീ ജില്ലകളില് മഞ്ഞ അലേര്ട്ടാണ് പ്രഖ്യാപിച്ചിട്ടുള്ളത്. TAGS: Popular X TAGS: